Diari Oficial de la Generalitat Valenciana


Sumari del DOGV 9100, del 04-06-2021 (2021/6270)

RESOLUCIÓ de 2 de juny de 2021, de la consellera d'Innovació, Universitats, Ciència i Societat Digital, per la qual es proveeixen, pel sistema de lliure designació, els llocs de treball anunciats en la convocatòria número 34/2021, de 15 d'abril de 2021.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9100

Data del DOGV
:   04-06-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/6270


Data del document
:   02-06-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * funcionari

RESOLUCIÓ de 2 de juny de 2021, de la consellera d'Innovació, Universitats, Ciència i Societat Digital, per la qual es proveeixen, pel sistema de lliure designació, els llocs de treball anunciats en la convocatòria número 34/2021, de 15 d'abril de 2021. [2021/6270]  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades, per a la provisió corresponent a la convocatòria 34/2021, de 15 d'abril de 2021 (DOGV 9065, 20.04.2021), pel procediment de lliure designació, dels llocs de treball números 27377, subdirector/a general d'Universitats; 33805, cap de secretaria sotssecretaria, i 34752, secretari/ària territorial.  
  
Una vegada revisada la documentació presentada per les persones participants, queda acreditat el compliment dels requisits de participació exigits per la convocatòria de les persones funcionàries que es nomenen.  
  
El lloc de treball número 27161 ha sigut sol·licitat per dues persones i, d'aquestes, Felipe Peña López acredita una major experiència en l'exercici de llocs de responsabilitats i característiques similars a l'oferit, i resulta d'especial rellevància l'experiència, en comissió de serveis, en l'exercici eficient de les funcions assignades a aquest en el marc del que s'estableix en l'article 3 de l'Ordre 7/2020, d'11 de febrer, de la consellera d'Innovació, Universitats, Ciència i Societat Digital, per la qual es desenvolupa el Decret 243/2019, de 25 d'octubre, del Consell, pel qual s'aprova el Reglament orgànic i funcional de la Conselleria d'Innovació, Universitats, Ciència i Societat Digital.  
  
El lloc de treball número 33158 ha sigut sol·licitat per tres persones. Els criteris d'interés general assenyalats com a prioritaris per a decidir el nomenament de la persona que ha d'ocupar el lloc de treball referit, tenint en compte el contingut concret d'aquest, ha sigut, en primer lloc, la major experiència en l'exercici de llocs de responsabilitats i característiques similars al que és objecte d'aquesta convocatòria i, en segon lloc, les circumstàncies i les aptituds professionals adequades a les funcions atribuïdes al lloc. De l'anàlisi de la documentació que s'adjunta a les sol·licituds resulta que la candidatura idònia per a ocupar el lloc és la de Monserrat Marín Sánchez, única que acredita una experiència en un lloc de característiques similars, perquè l'ocupa en comissió de serveis i exerceix eficientment les seues funcions. En l'apartat relatiu a l'experiència en l'exercici de llocs de responsabilitats i característiques similars, es considera d'especial rellevància el coneixement de les eines adequades per al correcte acompliment del lloc, així com el coneixement de valencià en el qual s'ha de tramitar bona part de la gestió que se li atribueix a aquest, sense deixar de valorar el coneixement de la llengua anglesa i l'experiència professional acreditada per la resta les candidates.  
  
El lloc de treball 34141 únicament ha sigut sol·licitat per una candidata, M. Isabel Tatay Valero, que acredita experiència i les circumstàncies i aptituds professionals adequades a les funcions atribuïdes a aquest.  
De conformitat amb el que es disposa en els articles 99 i 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana; en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i d'acord amb les bases de la convocatòria, resolc:  
  
  
Primer. Nomenaments  
Nomenar Felipe Peña López, funcionari de carrera del cos superior tècnic d'Administració general de l'Administració de la Generalitat, amb NRP \*\*\*648\*\*\*, com a subdirector general d'Universitats, grup A1, lloc de treball núm. 27666, sector indistint, complement de destinació nivell 30 i complement específic E050.  
Nomenar Monserrat Marín Sánchez, funcionària de carrera d'administració general, subescala auxiliar, grup C2, de l'Ajuntament d'Altea, amb NRP \*\*\*432\*\*\*, com a cap de la secretaria sotssecretaria, grup C2, lloc de treball núm. 33771, sector indistint, complement de destinació nivell 16 i complement específic E035, la qual no s'integrarà en l'Administració de la Generalitat, de conformitat amb el que es disposa en l'article 29 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Nomenar M. Isabel Tatay Valero, funcionària de carrera del cos superior tècnic d'administració general, de la Generalitat, amb NRP \*\*\*550\*\*\*\*, com a secretària territorial, grup A1, lloc de treball núm. 34236, sector general, complement de destinació nivell 28 i complement específic E050.  
  
Segon. Cessaments i preses de possessió  
El cessament en l'actual lloc de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es pot interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o bé un recurs contenciós administratiu davant del Jutjat Contenciós Administratiu d'Alacant, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptadors des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
Alacant, 2 de juny de 2021.- La consellera d'Innovació, Universitats, Ciència i Societat Digital: Carolina Pascual Villalobos.